BookLab

**Online klub čitalaca**

Vizija sistema

Verzija 2.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 11.03.2021 | 1.0 | Inicijalna verzija | Filip Nikolić, 17314  Danilo Mladenović, 17292  Tijana Đorić, 16569 |
| 22.06.2021. | 2.0 | Ažurirana verzija | Filip Nikolić, 17314  Danilo Mladenović, 17292  Tijana Đorić, 16569 |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Unos, prikaz i ažuriranje osnovnih podataka u aplikaciji 10

7.3 Kreiranje korisnika 10

7.4 Unos, prikaz i ažuriranje podataka o korisnicima 10

7.5 Unos, prikaz i ažuriranje o podataka o objavljenim recenzijama 10

7.6 Kreiranje grupe 10

7.7 Unos, prikaz i ažuriranje podataka o oglasima 10

8. Ograničenja 10

9. Zahtevi u pogledu kvaliteta 11

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 12

12. Dokumentacija 12

12.1 Korisničko uputstvo 12

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa BookLab web aplikacije u pogledu potreba krajnjih korisnika.

# Opseg dokumenta

Dokument se odnosi na BookLab portal koji će biti razvijen od strane TDF-a. BookLab predstavlja online platformu za diskusiju o knjigama, postavljanje oglasa za razmenu knjiga, postavljanje recenzija o knjigama i predstavlja mesto za informisanje o novostima iz sveta knjiga. Namena je da se omogući lako i jednostavno povezivanje ljudi istih interesovanja.

# Reference

Spisak korišćene literature:

1. BookLab – Predlog projekta, TDF-BookLab-01, V2.0, 2021, TDF.

# Pozicioniranje proizvoda

## Poslovne mogućnosti

BookLab predstavlja Web aplikaciju čija je namena olakšavanje povezivanja i komuniciranja ljudi istih interesovanja, davanja oglasa za razmenu knjiga i recenzija. Takođe, jedna od olakšica je i brže i efikasnije formiranje i učlanjivanje u grupe za diskusiju. Karakteristični sadržaji kojima se aplikacija prikazuje su podaci o korisnicama (grupe u koje su učlanjeni, knjige koje nude za razmenu i oglase), o knjigama (ime i autor knjige , recenzije koje su date za nju), o grupama (članovi grupe, administrator grupe), o oglasima (knjiga koja se traži, knjige koje korisnik nudi, e-pošta i mesto korisnika).

BookLab platforma neće obuhvatati prodaju knjiga jer već postoje knjižare koje se time bave. Knjižare će imati mogućnost postavljanja sopstvenih reklama u vidu novosti.

BookLab aplikacija će biti na srpskom jeziku. Ograničena je na korisnike sa teritorije Srbije. Ne postoje ograničenja prilikom korišćenja, pa aplikacija može da se koristi putem bilo kog pretraživača na uređajima na kojima se mogu koristiti Web pretraživači.

## Postavka problema

|  |  |
| --- | --- |
| *Problem je* | Nepostojanje online platforme za diskutovanje i razmenu knjiga na teritoriji Srbije i ograničenost na fizičku prisutnost. |
| *Pogađa* | Ljubitelje knjiga, studente i kolekcionare knjiga |
| *Posledice su* | Poteškoće u razmeni knjiga, nemogućnost diskutovanja o knjigama sa osobama koje su udaljene od nas |
| *Uspešno rešenje će* | Omogućiti diskusiju o knjigama sa većim brojem ljudi, bolje povezivanje ljudi sa istim interesovanjima i lakšu razmenu knjiga |

## Postavka pozicije proizvoda

|  |  |
| --- | --- |
| *Proizvod je namenjen* | Ljubiteljima knjiga, studentima, knjižarama. |
| *Koji* | Potencijalnim korisnicima omogućava lakšu komunikaciju i diskusiju sa ljudima iz drugih gradova, diskusiju i razmenu stručne literature sa studentima sa drugih univerziteta i lakše i efikasnije reklamiranje proizvoda knjižarama |
| *Proizvod je* | Web aplikacija. |
| *Koja* | Pruža mogućnost diskusije o knjigama online, odabira i razmene proizvoda i informisanja o recenzijama, predstojećim događajima i knjigama u pripremi. |
| *Za razliku od* | Postojeći klubovi knjiga su na nivou jedne biblioteke ili jednog grada i nemaju mogućnost proširenja.Ne postoji online platforma za dogovor o razmeni knjiga. |
| *Naš proizvod će* | Imati mogućnost online diskutovanja o knjigama sa ljudima iz udaljenih mesta, razmene knjiga sa većim brojem ljudi trajno ili na određeno vreme, postavljanje novosti iz sveta knjiga na jednom mestu i mogućnost davanja recenzije. |

# Opis korisnika

U ovom odeljku opisani su korisnici BookLab sistema. Postoje 4 tipa korisnika: administrator stranice, administrator grupe, korisnik i gost (neprijavljen korisnik).

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru i najčešće osobe koje kod kuće poseduje personalne računare i pristup Internetu.

Inicijalna verzija BookLab portala će biti namenjena ljubiteljima knjiga, studentima i knjižarama na teritoriji Srbije. Ukoliko se ukaže interesovanje moguće je proširiti primenu i na druge države u okruženju. Kao rezultat, BookLab portal će biti projektovan da bude fleksibilan i proširiv za korišćenje i u drugim državama. Posebna pažnja će se posvetiti dizajniranju modernog korisničkog interfejsa kako bi svaka strana aplikacije bila dostupna za jednostavno korišćenje svim korisnicima.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator stranice (skraćeno administrator):**

Administrator je osoba koja je zadužena za održavanje sistema i koja omogućava njegovo normalno funkcionisanje. Ukoliko neko želi da napravi nalog, administrator je zadužen da proveri istinitost naloga i da ga odobri.

**Administrator grupe:**

Administrator grupe je zadužen za upravljanje grupom, nadgledanje članova grupe i njihovog ponašanja, ažuriranje informacija u grupi.

Administrator grupe je korisnik koji je formirao grupu ili mu je dodeljena uloga od strane prethodnog administratora, sa osnovnim nivoom poznavanja rada na računaru.

Kako je administrator grupe ujedno i njen član, imaće pristup svim funkcionalnostima definisanim za člana grupe.

**Korisnik:**

Korisnici su zaduženi za ažuriranje sadržaja o sebi i recenzijama koje su objavili.

Korisnik je osoba sa osnovnim nivoom poznavanja rada na računaru.

Korisnik ima mogućnost uvida u sve informacije dostupne gostima BookLab aplikacije. Pored toga korisnik ima mogućnost pisanja recenzija o knjigama, mogućnost dodavanja oglasa za razmenu knjiga, mogućnost formiranja novih grupa i mogućnost učlanjivanja u postojeće grupe.

**Gost:**

Gost je svako ko pristupa aplikaciji putem Interneta, a pritom se nije ulogovao. Njegove jedine mogućnosti su:

* mogućnost pregledanja novosti iz sveta knjiga
* pristup informacijama o knjigama i njihovim recenzijama
* pregled grupa i informacija o njima

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje online kluba čitalaca.** Trenutno ne postoji platforma za online diskusiju o knjigama i pronalaženje recenzija obavljenih od strane korisnika.
2. **Nepostojanje online platforme za objavljivanje oglasa za razmenu knjiga.** Potreba za mestom koje će objediniti sve oglase za razmenu knjiga na jednom mestu.
3. **Nepostojanje platforme koja objedinjuje recenzije o knjigama svih izdavača.** Nemogućnost da korisnik na jednom mestu pronađe recenzije o svim knjigama koje ga interesuju jer je ograničen određenim izdavačem ili knjižarom koja prodaje određene knjige.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme nije obavljeno, tako da za sada nije poznato da li postoje gotova rešenja kao alternativa proizvoda koji se razvija.

# Opis proizvoda

U ovom odeljku je dat pogled na osnovne mogućnosti BookLab aplikacije, kontekst u kome sistem treba da funkcioniše i konfiguracija sistema.

## Perspektiva proizvoda

BookLab aplikacija će okupiti sve ljubitelje knjiga na jednom mestu. Novi sistem će koristiti postojeći DBMS instaliran na mašini koja predstavlja Web server laboratorije. Dijagram koji pokazuje kontekst sistema je dat na slici 6.1.1.

BookLab sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows platformi. Serverske komponente će komunicirati sa DBMS-om koji se nalazi na istoj mašini.

Klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**BookLab**

**DBMS**

BookLab korisnici:

* **Administrator stranice**
* **Administrator grupe**
* **Korisnik**
* **Gost**

**Slika 6.1.1. Kontekst sistema BookLab**

**PC**

Web čitač

Web server

BookLab

Web aplikacija

BookLab

Baza podataka

Internet

**Slika 6.1.2. Pregled sistema BookLab**

## Pregled mogućnosti

Tabela prikazana u ovom odeljku identifikuje osnovne mogućnosti BookLab aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o objavljenim novostima u svetu knjiga | Prikaz svih novosti koje pojedini korisnici unose.  Razvrstavanje recenzija i oglasa po žanrovima knjiga i unos odgovarajućih podataka. |
| Konzistentnost prikaza podataka o knjigama i njihovim recenzijama | Standardizacija prikaza i unosa podataka o knjigama i njihovim recenzijama sa mogućnošću filtriranja na osnovu žanra |
| Centralizovana evidencija podataka o objavljenim oglasima | Prikaz i pretraživanje svih oglasa koje pojedini korisnici unose.  Razvrstavanje oglasa po žanrovima knjiga i unos odgovarajućih podataka. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem elektronskih uređaja i Internet konekcije. |

## Pretpostavke i zavisnosti

BookLab kao Web aplikacija je zavisna od:

* Stabilna konekcija sa Internetom
* Podrška Web servera za izabrani skripting jezik.
* Podrška skripting jezika za Linux i Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Kako je softver besplatan i razvija se kao projekat za predmet Softversko inženjerstvo, cena razvoja sistema je zanemarljiva.

Za instalaciju sistema će biti iskorišćene postojeće Web server mašine projektanata tako da nije potrebno odvajati poseban budžet za kupovinu hardvera.

## Licenciranje i instalacija

Sistem će za početak biti namenjem samo korisnicima sa teritorije Srbije tako da ne postoje posebni zahtevi u pogledu licenciranja.

Kako BookLab aplikacija nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti BookLab aplikacije. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora stranice, administratora grupe i korisnike se mora obezbediti prijavljivanje na portal korišćenjem email-a i lozinke.

Gosti aplikacije (posetioci) pristupaju informacijama bez potrebe prijavljivanja na sistem.

## Unos, prikaz i ažuriranje osnovnih podataka u aplikaciji

Svaki korisnik je zadužen za ažuriranje osnovnih podataka o sebi, dodavanje novih recenzija i oglasa, kao i izmenu i brisanje postojećih.

Svaki administrator grupe je zadužen za ažuriranje osnovnih podataka o svojoj grupi.

Administrator stranice je zadužen za unos novih knjiga i odobravanje korisničkih naloga.

## Kreiranje korisnika

Administrator ima mogućnost odobravanja novih korisnika. Korisnici sami kreiraju sebi nalog. Inicijalni nalog administratora će biti kreiran zajedno sa sistemom i biće dostupan vlasniku sistema, koji će po potrebi moći da odobrava nove administratore.

## Unos, prikaz i ažuriranje podataka o korisnicima

Za svaki kreirani nalog za korisnika potrebno je vezati i informacije koje će se prikazivati uniformno na centralizovanom nivou. Svaki korisnik zadužen je za unos i ažuriranje sopstvenih podataka.

## Unos, prikaz i ažuriranje o podataka o objavljenim recenzijama

Sistem treba da omogući unos recenzija i ažuriranje podataka o recenzijama odgovarajućih korisnika. Prikaz recenzija treba organizovati na centralnom nivou, po knjigama.

## Kreiranje grupe

Svaki korisnik ima pravo kreiranja grupe i time postaje administrator te grupe.

## Unos, prikaz i ažuriranje podataka o oglasima

Sistem treba da omogući unos oglasa i ažuriranje podataka o oglasima odgovarajućih korisnika. Prikaz oglasa treba organizovati na centralnom nivou, po korisnicima i po žanru.

# Ograničenja

Kao dopuna pretpostavki i zavisnosti definisanih u odeljku 6, BookLab aplikacija će biti razvijena pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji i zahtevaće internet konekciju.

Lakoća korišćenja: Celokupan sistem će posedovati jednostavan i moderan korisnički sistem, koji će omogućiti svim korisnicima lako korišćenje svih implementiranih funkcionalnosti sistema i korišćenje na različitim tipovima uređaja.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka. Potrebno je ažurirati podatke u bazi sa trenutnim stanjem u prodavnicama i rasporedima veterinara.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Kreiranje korisnika
* Unos, prikaz i ažuriranje podataka u aplikaciji
* Unos, prikaz i ažuriranje podataka o recenzijama
* Kreiranje grupa
* Unos, prikaz i ažuriranje podataka o oglasima
* Unos, prikaz i ažuriranje osnovnih podataka o grupama

# Nefunkcionalni zahtevi

## Zahtevi u pogledu standardizacije

Klasifikaciju publikacija treba standardizovati sa postojećom tipologijom propisanom od strane Ministarstva kulture i informisanja.

## Sistemski zahtevi

BookLab sistem će biti realizovan korišćenjem JavaScript (Node.js) skripti, dok će kao DBMS koristiti MongoDB.

Korisnički interfejs Web aplikacije mora da bude optimizovan za sledeće Web čitače:

* Microsoft Edge
* Opera 60+
* Google Chrome 75+
* FireFox (Mozilla) 65+

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za BookLab projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje.